b'\n_START_ARTICLE_\nJurij Kobila\n_START_PARAGRAPH_\nJurij Kobila je povest Josipa Jur\xc4\x8di\xc4\x8da, ki jo je napisal leta 1865.\n_START_SECTION_\nZgodba\n_START_PARAGRAPH_\nPovest se dogaja v \xc4\x8dasu reformacije. Opisuje \xc5\xbeivljenje dveh bolj ali manj normalnih dru\xc5\xbein, ki sta prepleteni v ljubezni in hkrati sovra\xc5\xa1tvu. Dru\xc5\xbeini se soo\xc4\x8data z novo vero, protestantizmom, ki ga imenujejo \xc2\xbbkriva vera\xc2\xab. Knjiga pripoveduje o takratnih odnosih posameznika in skupin do protestantizma in njegovih pripadnikov. Govori o dveh sinovih razli\xc4\x8dnih dru\xc5\xbein, ki sta za\xc5\xa1la med luterance. Na eni strani je Jurij Kobila in na drugi njegov prijatelj Bo\xc5\xa1tjan, ki je bil zaljubljen v Jurijevo sestro, ki pa ni za\xc5\xa1la med luterance. Bo\xc5\xa1tjan se zaradi Marije, odpove novi veri in se spet spreobrne. Ta\xc4\x8das je Bo\xc5\xa1tjanov o\xc4\x8de zaprl Jurija v stolp. Ko je to izvedel Bo\xc5\xa1tjan ga hotel spustiti na prostost pod pogojem, da se tudi on spreobrne. Najprej je privolil in Bo\xc5\xa1tjan ga je izpustil, a \xc5\xa1e tisto no\xc4\x8d si je premislil in spet za\xc4\x8del oznanjati novo vero. Ko je pri\xc5\xa1el v cerkev in za\xc4\x8del pridigati so ga poslu\xc5\xa1alci umorili._NEWLINE_Ta povest je tipi\xc4\x8dna za \xc4\x8das za\xc4\x8detka protestantizma. Jurij Kobila je protestantski pridigar, ki ga odstranijo in ubijejo verski nasprotniki. Sicer se ljubezenska zgodba v povesti sre\xc4\x8dno kon\xc4\x8da, saj si Bo\xc5\xa1tjan in Marija obljubita zvestobo.'